WHO: ມະ​ເຮັງ​ປາ​ກ​ມົດ​ລູກ ສາ​ມາດ​ປ້ອງ​ກັນ​ໄດ້, ສາ​ມາດ​ລົບ​ລ້າງ​ໄດ້
ອົງ​ການ​ອະ​ນາ​ໄມ​ໂລກ​ກ່າວ​ວ່າ ມະ​ເຮັງ​ປາກ​ມົດ​ລູກ ສາ​ມາດ​ຮັກ​ສາ​ໄດ້ ຖ້າ​ການ​ຕິດ​ເຊື້ອ​ ໄດ້​ຖືກກວດ​ພົບ ແລະ ຖືກ​ປິ່ນ​ປົວ​ຕັ້ງ​ແຕ່​ຫົວ​ທີ.
ເນື່ອງໃນໂອກາດວັນແຫ່ງໂຣກມະເຮັງໂລກ ເມື່ອວັນທີ 4 ກຸມພາວານນີ້, ອົງການອະ ນາໄມໂລກ ໄດ້ຮຽກຮ້ອງໃຫ້ເລັ່ງການດຳເນີນການເພື່ອລົບລ້າງມະເຮັງປາກມົດລູກ, ເຊິ່ງເປັນໂຣກທີ່ສາມາດປ້ອງກັນໄດ້ທີ່ໄດ້ສັງຫານຊີວິດຂອງແມ່ຍິງຫຼາຍກວ່າ 300,000 ຄົນໃນແຕ່ລະປີ ຢູ່ໃນປະເທດທີ່ກຳລັງພັດທະນາເປັນສ່ວນໃຫຍ່ນັ້ນ ນັກຂ່າວ ລີຊາ ສໄລນ໌ ມີລາຍງານສຳລັບວີໂອເອ ຈາກສຳນັກງານໃຫຍ່ຂອງ WHO ໃນນະຄອນ ເຈນີ ວາ ປະເທດສວິສເຊີແລນ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນ ອັນດັບຕໍ່ໄປ ໂຣກມະເຮັງປາກມົດລູກແມ່ນສາເຫດນຳໜ້າທີ່ພາໃຫ້ມີການຕາຍຂອງແມ່ຍິງໃນທົ່ວ ໂລກ ການເສຍຊີວິດຂອງ 9 ຄົນ ໃນ 10 ຄົນໃດ ແມ່ນເກີດຂຶ້ນໃນປະເທດທີ່ທຸກຍາກ ແລະມີລາຍໄດ້ປານກາງ ໂຣກດັ່ງກ່າວເກີດມາຈາກໄວຣັສປາປີລໂລມາຂອງມະນຸດ ແລະ ຖືກຕິດຕໍ່ໃສ່ຄົນອື່ນໂດຍຜ່ານການສຳພັດທາງເພດ ອົງການອະນາໄມໂລກກ່າວວ່າ ມະເຮັງປາກມົດລູກ ສາມາດຮັກສາໄດ້ ຖ້າການຕິດ ເຊື້ອໄດ້ຖືກກວດພົບ ແລະ ຖືກປິ່ນປົວຕົ້ງແຕ່ຫົວທີ ແຕ່, ເໝືອນກັນກັບການເປັນພະ ຍາດບາງຢ່າງຢູ່ໃນຊີວິດເຮົາ, ການປ້ອງກັນແມ່ນການປິ່ນປົວທີ່ດີທີ່ສຸດ ແລະ ໃນກໍ ລະນີຂອງມະເຮັງປາກມົດລູກນີ້, ມີຢາວັກຊີນທີ່ມີປະສິດທິພາບທີ່ສາມາດປ້ອງກັນ ໂຣກດັ່ງກ່າວໄດ້ ເມື່ອເອົາສັກໃຫ້ເດັກຍິງອາຍຸລະຫວ່າງ 9 ແລະ 14 ປີ ເຈົ້າໜ້າທີ່ດ້ານເຕັກນິກຂອງໂຄງການປ້ອງກັນພະຍາດຂອງອົງການ WHO,ທ່ານ ພອລ ໂບລມ ກ່າວວ່າ ຢາວັກຊີນດັ່ງກ່າວແມ່ນໄດ້ສະໜອງໃຫ້ຢູ່ໃນບັນດາປະເທດ ທີ່ຮັ່ງມີ ໃນຂະນະທີ່ປະເທດຕ່າງໆ ທີ່ເປັນໂຣກມະເຮັງປາກມົດລູກສູງທີ່ສຸດໃນ ອາ ຟຣິກາ ແລະ ເອເຊຍນັ້ນແມ່ນລາກຫຼັງໝູ່ ແຕ່ທ່ານກໍເວົ້າວ່າ ມັນກຳລັງມີຄວາມກ້າວ ໜ້າຢູ່ ທ່ານ ໂບລມ ກ່າວວ່າ “ໃນປະເທດຕ່າງໆ, ເຊັ່ນ ຣວັນດາ, ເຊິ່ງເປັນຜູ້ລິເລີ່ມກ່ອນໝູ່ ຢູ່ໃນທະວີບອາຟຣິກາໄດ້ ຢານີ້ເຂົ້າເຖິງຫລາຍກວ່າ 90 ເປີເຊັນ ນັບຕັ້ງແຕ່ 5, 6 ປີ ກ່ອນນັ້ນ ເປັນຕົ້ນມາ ພູຖານ ຢາວັກຊີນນັ້ນ ກໍໄດ້ເຂົ້າເຖິງ 90 ເປີເຊັນຂອງຈຳນວນ ເດັກນ້ອຍຜູ້ຍິງທັງໝົດຂອງປະເທດນັ້ນ ມາເລເຊຍ ຢາວັກຊີນນັ້ນ ໄດ້ເຂົ້າເຖິງ 97 ເປີເຊັນຂອງເດັກນ້ອຍຜູ້ຍິງຂອງປະເທດ ສະນັ້ນ ມັນມີຕົວຢ່າງທີ່ດີເປັນຢ່າງຍິ່ງຢູ່ ຫລາຍອັນ ເຊິ່ງສະແດງໃຫ້ເຫັນວ່າ ຢາວັກຊີນນີ້ ແມ່ນໄດ້ຮັບການຍອມຮັບ ແລະ ສາມາດສົ່ງໄປໃຫ້ປະເທດທີ່ມີລາຍໄດ້ຕ່ຳໄດ້ ” ທ່ານ ໂບລມ ກ່າວອີກວ່າ 4 ປະເທດໃນອາຟຣິກາຄື ເອທິໂອເປຍ, ແທນຊາເນຍ, ຊິມບັບເວ ແລະ ເຊເນກາລ ໄດ້ນຳສະເໜີຢາວັກຊີນດັ່ງກ່າວໃນປີກາຍນີ້ ທ່ານກ່າວ ວ່າອີກຫຼາຍກວ່າ 11 ປະເທດໃນອາຟຣິກາ ແລະ ເອເຊຍ ຈະເລີ່ມໃຊ້ວັກຊີນດັ່ງກ່າວ ໃນປີໜ້ານີ້ ເຈົ້າຍິງ ໂນເທັມບາ ຊິເມເລລາ ເປັນຮອງຜູ້ອຳນວຍການໃຫຍ່ຂອງ WHO ສຳລັບ ຄອບຄົວ, ແມ່ຍິງ, ເດັກນ້ອຍ ແລະ ເດັກໄວລຸ້ນ ເຈົ້າຍິງກ່າວວ່າ ບັນຫາໃຫຍ່ຢູ່ໃນ ບັນດາປະເທດທີ່ກຳລັງພັດທະນາແມ່ນການຂາດຄົນຜູ້ທີ່ມີຄວາມຊຳນິ ຊຳນານໃນ ການທົດລອງ ແລະກວດຫາໂຣກມະເຮັງປາກມົດລູກຂອງແມ່ຍິງ ເຈົ້າຍິງເວົ້າວ່າ ແມ່ຍິງໃນເຂດ ຊົນນະບົດຫ່າງໄກສອກຫຼີກ ມັກຈະມີຄວາມຫຍຸ້ງ ຍາກໃນການໄປຫາຄລີນິກ ບ່ອນທີ່ເຂົາເຈົ້າສາມາດໄດ້ຮັບການກວດ ແລະປິ່ນປົວ ໂຣກດັ່ງກ່າວ ແຕ່ເຈົ້າຍິງໄດ້ກ່າວຕໍ່ວີໂອເອວ່າ ມັນມີຍຸດທະສາດຕ່າງໆທີ່ບັນດາລັດ ຖະບານສາມາດນຳໃຊ້ເພື່ອເອົາຊະນະຕໍ່ບັນຫານັ້ນໄດ້ ເຈົ້າຍິງ ຊິເມເລລາ ໄດ້ກ່າວວ່າ “ພວກເຮົາສາມາດມີຄລີນິກເຄື່ອນທີ່ ບາງເທື່ອ, ສິ່ງ ທີ່ເຈົ້າມີກໍຄື ມື້ທີ່ບັນດາແມ່ຍິງສາມາດຖືກເອີ້ນມາ ຫຼື ເດັກຍິງສາມາດຖືກນຳເຂົ້າມາ, ເພື່ອໃຫ້ເອົາໃຈໃສ່ໃນເລື້ອງນີ້ເປັນການສະເພາະ ” ເຈົ້າຍິງກ່າວວ່າ ອີກຍຸດທະສາດນຶ່ງທີ່ລັດຖະບານສາມາດເຮັດໄດ້ກໍຄືໃຊ້ໂຄງການ ດ້ານສຸຂະພາບຢູ່ໂຮງຮຽນ ເຈົ້າຍິງເວົ້າວ່າ ຕົວຢ່າງເຊັ່ນ ປະເທດ ຣວັນດາ ແລະ ອາຟຣິກາໃຕ້ ໄດ້ນຳເອົາຢາວັກຊີນໄປໃຫ້ໂຮງຮຽນຕ່າງໆ ບ່ອນທີ່ມີມີການເຂົ້າເຖິງ ເດັກຍິງໄດ້ເປັນຈຳນວນຫຼວງຫຼາຍ ໃນກຸ່ມອາຍຸທີ່ຕ້ອງໄດ້ມີການເອົາຢານີ້ເຂົ້າໄປຫາ